Hindi News

Local

Jharkhand

Ranchi

Burial Disputes In Jharkhand Bhawnathpur

इस्लाम विरोधी कार्य का आरोप लगाकर कब्रिस्तान में शव दफनाने से परिजनों को रोका

8 महीने पहले



कॉपी लिंक

खेत में दफनाने के बाद कब्र के पास मृतक के रिश्तेदार।

गढ़वा के भावनाथपुर का मामला, अपने की खेत में कब्र बनाकर शव काे परिजनों ने दफनाया

गढ़वा. भवनाथपुर थाना क्षेत्र के मकरी गांव के चकला टोला निवासी करीमन अंसारी के शव को उनके परिजनों को अपने खेत में ही दफाने को मजबूर होना पड़ा। गांव के लोगों के द्वारा करीमन के शव को कब्रिस्तान में दफनाने से रोकने के बाद परिजनों को ऐसा करना पड़ा। मृतक के जनाजे में शामिल होने के साथ कब्र पे मिट्टी देने की रश्म अदा करने आए मृतक की बहन जैतून बीबी सहित अन्य रिश्तेदारों ने बताया कि करीमन अंसारी का कोई पुत्र नहीं था। निधन की सूचना मिलने पर सभी रिश्तेदारों ने गुरुवार को मकरी आकर कब्रिस्तान में कब्र खोदा।





इसी दौरान मुस्लिम समाज के सदर सेक्रेटरी मकबूल अंसारी एवं इमाम जाकिर हुसैन द्वारा जनाजे निकालने के साथ शव को कब्रिस्तान में दफन करने से रोक दिया। उनके द्वारा बताया गया कि करीमन अंसारी जीवित रहने पर गुणी ओझा का कार्य करने के साथ इस्लाम विरोधी कार्य में जाते थे। जिस कारण इनके जनाजे में न तो कोई शामिल होगा और न ही कब्रिस्तान में शव दफन करने के लिए जगह मिलेगी। रिश्तेदारों ने कब्रिस्तान में शव दफनाने को लेकर काफी मिन्नत की। परिजनों ने बताया कि अपने करीबी को छोड़ किसी ने भी अंतिम संस्कार में साथ नहीं दिया। जिसके बाद हमें मृतक के घर के बगल वाले खेत में कब्र बनाकर शव दफन करना पड़ा।





क्या कहते हैं सदर सेक्रेटरी एवं इमाम

इस संबंध में सदर सेक्रेटरी ने मामले की अनभिज्ञता जाहिर करते हुए आरोपों को साफ तौर से इनकार कर दिया। वहीं इमाम जाकिर हुसैन ने बताया कि करीमन द्वारा जीवित अवस्था में इस्लामिक विरोधी कार्य किये जाते थे। यह माफी के लायक नहीं था। जिस कारण उनके शव को कब्रिस्तान में दफन करने से रोका गया।